Bunadsølv

**Bunadsølv**, eller **bunadssølv**, er en fellesbetegnelse på søljer, spenner, knapper, hekter, lenker, maljer, veskelåser og alt slikt av metall som ble og blir brukt på bunadene og folkedraktene i Norge. Disse blir normalt laget i sølv eller messing. Bunadsølvet varierer mye fra bunad til bunad. Både til kvinnebunader og mannsbunader er det tilhørende bunadsølv, men det er mulig å variere dette ut fra eget ønske og økonomi.

## Søljer
:Hovedartikkel: Sølje
Søljer er store, dekorative brosjer som ofte bæres på brystet. Mindre søljer kan også bæres i halsen isteden for halsknapp. De fleste søljer vil ha et symmetrisk mønster. Antall elementer, f.eks. antall skåler på en skålsølje, antall boler på en bolesølje eller antall buktninger på en slangesølje, er vanligvis delelig på 3 eller 4. Disse mønstrene hadde visse betydninger. Når det er delelig på 3 viser det til treenigheten. Når det er delelig på 4 viser det til de 4 verdenshjørnene – nord, sør, øst og vest.

### Ulike søljer

Fil:Bolesølje NF.1905-0141.jpg|Bolesølje, fra Valle 
Fil:Erlandssølje NF.1994-0097.jpg|Erlandsølje, fra Øystre Slidre 
Fil:Hjertesølje NF.1996-0308.jpg|Hjertesølje, fra Heddal 
Fil:Glibbsølje NF.1994-0125.jpg|Glibbsølje, fra Lærdal 
Fil:Rosesølje NF.1911-1557.jpg|Rosesølje, fra Hjartdal 
Fil:Skålsølje NF.1896-0914.jpg|Skålsølje, fra Bygland 
Fil:Slangesølje NF.1897-0656.jpg|Slangesølje, fra Bygland 
Fil:Sporesølje NF.1909-0349.jpg|Sporesølje, fra Gol 
Fil:Taggesølje NF.1897-0271.jpg|Taggesølje, fra Tinn 
Fil:Tindesølje NF.1897-0571.jpg|Tindesølje, fra Bykle 


## Draktspenner, hekter, halsknaper, knapper og lenker
:Hovedartikkel: Draktspenne

Draktspenner og hekter brukes til å feste bunadens ulike deler sammen, som for eksempel på livet eller vesten. De er todelt der en krok i den ene delen kan hektes i en ring i den andre. Draktspenner har vært brukt både til kep, sjal jakker og som brystspenner. Også menn bruker spenner, enkelte bunader har også spenner på knebuksene.

Halsknapp eller halsring brukes øverst i bunadsskjorten, ved halsen, den kan variere i størrelse og utforming. Halsknappen kan være enten en enkeltknapp eller en dobbeltknapp, og den brukes av både menn og kvinner.

Knapper brukes bæde av kvinner og menn på skjorter, vester og jakker. Kvinner og menn bruker også mansjettknapper på skjorta.

Lenker kan være dekorative eller funksjonelle, de brukes til å holde vester, belter eller andre plagg sammen, men også som pynt til for eksempel på halsknapper. Til veskelåsene er det enkelte ganger kjeder og til lommeur er det også klokkekjede som festes i vesten.
Fil:Skjortering NF.1979-0021.jpg|Skjortering eller krosstornring fra Uvdal i Buskerud
Fil:Halsring NF.1897-0570.jpg|Halsring fra Bykle i Setesdal, Agder.
Fil:Halsring NF.1914-0316E.jpg|Halsring fra Eggedal Buskerud.
Fil:Knespenne NF.1921-0523AB.jpg|Støpt knespenne fra Tønsberg, Vestfold.
Fil:Snørelenke NF.1993-0980.jpg|Snørelenke i sølv fra Lærdal i Vestland.


## Bunadsbelte
:Hovedartikkel: Belte

Bunadsbelte kan ha dekorative beltespenner i sølv og til enkelte bunader kan man også bruke et belte med mange beltestøler, sølvbelte, der er en av stølene er en veskestøl hvor bunadsveska skal henge, det kan også ha en knivstøl. Siden dette beltet i tidligere tider ofte var noe bruden fikk i gave til bryllupet sitt, er konebelte også et mye brukt navn.

## Veskelås

Veskelås er dekorative låser på bunadsvesker. Bunadsvesker, eller “lauslommer”, ble en del av norske drakter på 1600-1700-tallet og er nå en integrert del av bunadstradisjonen.

## Bunadskniv
Bunadskniv brukes av både kvinner og menn. Kvinnekniven henges på motsatt side av vesken, slire festes i sølvbelte eller i en hempe eller knapp på staken. Mannens kniv blir festet i bukselinningen med en knapp.

## Ringer og ørepynt
Tradisjonelle var ikke ringer og øredobber noe som hørte til bunadssølvet, men i senere tid har dette blitt laget både ringer og øredobber som matcher resten av sølvet.

## Brudekrone
:Hovedartikkel: Brudekrone

Flere steder er det gamle tradisjoner at bruden bærer brudekroner sammen med bunaden under bryllupet.

## Referanser


## Kilder
* 
* 
*